Rikunarita-ORG/Wikinium huggingface dataset:
# Rattus rattus

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  Rattus rattus  |
| --- |
| Una rata negra (*Rattus rattus*). |
| **Denominacions populars** |
| *Rata negra* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Muridae |
| Chenero: | *Rattus* |
| Especie: |  *R. rattus*  |
| **Descripción** |
|  Rattus rattus  Linné, 1758 |
| **Distribución cheografica** |
| Distribución d'a rata negra. En color sora: a presunta aria de distribución orichinal. |

A **rata negra** (nombre cientifico Rattus rattus (Linné, 1758)) ye una especie de mamifero d'a orden d'os Rodentia y familia Muridae que ye un omnivoro cheneralista y una plaga grieu pa os labradors perque s'alimenta d'una ampla gama de cautivos agricolas. Bella vegada se la tien como mascota. En cualques partis d'a India, se considera sagrau y respetau, como per eixemplo en o templo de Karni Mata en Deshnoke (Rachastán).

Una rata negra adulta tipica mide de 12,75 a 18,25 cm de longaria, sin incluyir una coda de 15 a 22 cm, y pesa de 75 a 230 g, seguntes a subspecie. Tot y con o suyo nombre, a rata negra exhibe cuantas formas de color.

As ratas negras (u os suyos parasitos) pueden portiar cuantos patochenos, d'os cuals a peste bubonica (a traviés d'a pulga), o tifus (u tabardiello), a malotía de Weil, a toxoplasmosis y a triquinosis son os mas conoixius.

## Subspecies

* *Rattus rattus rattus*
* *Rattus rattus frugivorus*
* *Rattus rattus alexandrinus*
* *Rattus rattus diardii*
* *Rattus rattus brevicaudatus*
* *Rattus rattus domesticus*
* *Rattus rattus albus*
* *Rattus rattus ater*
* *Rattus rattus brookei*
* *Rattus rattus caeruleus*
* *Rattus rattus chionagaster*
* *Rattus rattus flaviventris*
* *Rattus rattus fuliginosus*
* *Rattus rattus fulvaster*
* *Rattus rattus intermedius*
* *Rattus rattus jurassicus*
* *Rattus rattus latipes*
* *Rattus rattus leucogaster*
* *Rattus rattus nemoralis*
* *Rattus rattus nericola*
* *Rattus rattus picteti*
* *Rattus rattus ruthenus*
* *Rattus rattus sueirensis*
* *Rattus rattus sylvestris*
* *Rattus rattus tectorum*
* *Rattus rattus varius*
* *Rattus rattus nezumi*
* *Rattus rattus flavipectus*

## Referencias

## Vinclos externos

* Se veigan as imáchens de Commons sobre Rattus rattus.
# Rattus norvegicus

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  Rattus norvegicus  |
| --- |
| Una rata (*Rattus norvegicus*). |
| **Denominacions populars** |
| *rata* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Muridae |
| Chenero: | *Rattus* |
| Especie: |  *R. norvegicus*  |
| **Descripción** |
|  Rattus norvegicus  Berkenhout, 1769 |
| **Distribución cheografica** |
| Distribución d'a rata |

A **rata** (nombre cientifico Rattus norvegicus (Berkenhout, 1769)) ye un mamifero d'a orden d'os Rodentia y familia Muridae que se creye que s'orichinó en o norte de China, pero agora iste radedor s'ha extendiu a toz os continents fueras de l'Antarctida, y ye a rata dominant en Europa y gran parti d'America d'o Norte. Con raras excepcions, a rata vive ansequiera que vivan os humans, particularment en as arias urbanas.

Os eixemplars de *Rattus norvegicus* son ratas grans, de constitución fuerte con un cranio cuadrau, morro romo y coda gruixuda, que la suya longaria por un regular ye menor que a longaria d'o tozuelo y o tronco. A longaria d'o tozuelo a lo tronco ye de 18 a 26 cm, a longaria d'a coda de 14 a 21 cm y a longaria d'o piet zaguero de 38 a 45 mm. A coda tien 163-205 aniellos d'escala. As orellas son redondas y chicotas con una longaria de 17 a 23 mm; cuan se pliegan enta adebant, aconsiguen como maximo lo canto posterior d'o uello. Os animals sexualment maduros pesan entre 170 y 350 g.

A especie amuestra un claro dimorfismo sexual, os masclos son mas grans y pesaus que as fembras. En una amuestra de Görlitz, os masclos en dos grupos d'edat d' animals sexualment maduros pesoron un promeyo de 309 y 404 g, mientres que as fembras en os mesmos grupos d'edat pesoron 255 y 315 g, respectivament. Os masclos yeran en promeyo 17,5 y 22 % mas pesaus que as fembras, a longaria d'o tozuelo a torso d'os masclos yera 8,1 y 10,1 % mas larga.

## Referencias

## Vinclos externos

* Se veigan as imáchens de Commons sobre Rattus norvegicus.
# Sincel

Un sincel.
Un **sincel** (d'o latín *scinsellum*) ye una ferramienta manual que permite tallar, galzear u esbastar materials diversos (piedra, metal, aliacions, ...). Normalment presenta una forma prolargada y ye de sección rectangular u circular. En un d'os cantos presenta un tallo adecuau a las funcions deseyadas. L'operario empara o sincel con una man, presenta o tallo sobre a zona en a cual quiere actuar y truca con un martiello u un mallo en a capeza d'o canto libre d'o sincel.

## Referencias
# Caixal

Un caixal
Un **caixal** u **caixán** (d'o latín *< \*capsarius*) ye un d'os dients que sirven ta mastegar, con un papel mas important que lo d'os premolars. A suya posición ye posterior a la d'os caninos. Son o tipo de dient mas complexo en a mayoría de mamiferos.

Os humans en tienen entre ueito y doce, pendendo de l'aparición u no d'os caixals d'o chuicio.

## Se veiga tamién

* Dient

## Notas

## Referencias

| Partis d'o cuerpo humán |
| --- |
|

|  |  |
| --- | --- |
| **Tozuelo** | Boca (Labio · Luenga · Dient · Caixal) · Caixo · Cara · Cranio · Frent · Mentón · Naso · Orella · Pulso · Uello (Cella · Parpiello · Pestanya) · Variella |
| **Cuello** | Fogueta · Foyeta · Garganchón |
| **Tronco** | Abdomen · Ano · Cul · Esquena · Hanca · Huembro · Melico · Peito · Renera · Tórax
Aparato reproductor masculín (Escroto · Pene · Testiclo) · Aparato reproductor femenín (Clitoris · Vachina · Vulva) |
| **Extremidaz** | **Brazo:**  Abantbrazo · Caniella · Codo · Dido (Anular · Currín · Index · Meyo · Ungla · Pulgar) · Ixalla · Man · Maniquiello **Garra:**  Cuixa · Chenullo · Calcanyar · Clavillar · Piet · Seco |
| **Piel** | Barba · Mostaixa · Pel · Pulseras · Zoqueta |

 |
# Sciurus vulgaris

|  Sciurus vulgaris  |
| --- |
| Esquiruelo con o pelache d'hibierno |
| **Denominacions populars** |
| *esquiruelo*, *esquiruello*, *esqueriuelo*, *escriuelo*, *esquirol*, *escribuelo* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Sciuridae |
| Chenero: | *Sciurus* |
| Especie: |  *S. vulgaris*  |
| **Descripción** |
| **Sciurus vulgaris**  Linné, 1758 |
| **Distribución cheografica** |
| Distribución d'o esquiruelo. |

O **esquiruelo** u **esquirol** (nombre cientifico Sciurus vulgaris (Linné 1758)) ye una especie de radedor d'a familia esciuridos distribuita por a mes gran part d'o Paleartico.

## Zoonimia

Ye a sola especie autoctona d'o chenero *Sciurus* distribuita en a Peninsula Iberica y gran part d'Europa Occidental, por o que este esquiruelo tamién ye conoixiu como "esquiruelo europeu" en o lenguache cientifico. En países con atras especies d'esquiruelos ye conoixiu tamién como "esquiruelo royo" en a respectiva luenga d'o país, como ye o caso d'Anglaterra, a on que introducioron esquiruelos grisos dende Norteamerica.

A palabra aragonesa "esquiruelo" perteneixe a lo lexico galorromanico y se pronuncia con protesi velar tipica dezaga de "r" (/es.kiɾˈɡwe.lo/), d'acuerdo con a fonetica aragonesa, pero seguindo criterios etimolochicos no s'ha d'escribir.

A variant "esquiruello" representa una confusión d'o sufixo -uelo con a terminación *-uello* de muitas palabras patrimonials aragonesas (*caramuello*, *uello*, *Marcuello*, etcetera).

## Notas

## Referencias
# Dimorfismo sexual

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Fembra y masclo de *Phasianus colchicus*. A mida y as colors vivas d'o masclo contrastan con o plumache criptico y lo chiqueta que ye la fembra.
O **dimorfismo sexual** (d'o griego *di-*, «dos», y *μορφης*, "mórfis", forma; «con dos formas») son as variacions en a fisionomía externa en forma, color u mida, entre a fembra y o masclo d'una mesma especie animal.

En a mayoría d'invertebraus, como insectos, arainas, y tamién entre os anfibios, reptils y aus rapinyaderas as fembras son mas grans que os masclos. Entre os mamiferos y a mayoría d'as aus pasa a la contra y sole estar o masclo lo mas gran.

A propia especie humana ye un animal con un marcau dimorfismo sexual. Manimenos, no toz os animals tienen dimorfismo, y no ye raro que una especie pueda no tener una atra diferencia entre os individos de la uno y l'atro sexo que os organos sexuals.

## Se veiga tamién

* Caracter sexual primario.
* Caracter sexual secundario.

## Vinclos externos

* Se veigan as imáchens de Commons sobre **dimorfismo sexual**.
# Clethrionomys glareolus

|  Clethrionomys glareolus  |
| --- |
| Una rateta roya (*Clethrionomys glareolus*). |
| **Denominacions populars** |
| *rateta roya*, *topo royo* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Cricetidae |
| Subfamilia: | Arvicolinae |
| Chenero: | *Clethrionomys* |
| Especie: |  *C. glareolus*  |
| **Descripción** |
|  Clethrionomys glareolus  Schreber, 1780 |
| **Distribución cheografica** |
| Distribución d'a rateta roya. |

A **rateta roya** u **topo royo** (nombre cientifico Clethrionomys glareolus (Schreber, 1780)) ye un mamifero d'a orden d'os Rodentia y familia Cricetidae que vive en redoladas boscosas y mide arredol de 100 milimetros de luengo. A rateta roya se troba en gran parti d'Europa y en o nord-ueste d'Asia. Ye orichinaria de Gran Bretanya pero no d'Irlanda, an s'introdució accidentalment y agora ha colonizau gran parti d'o sud y sud-ueste.

A rateta roya vive en selvas y arias de vechetación densa como as ocupadas per falagueras y barzeras. O suyo cado subterranio ye revestiu de molsa, plumas y fibra vechetal y contiene una reserva de birolla. Puede vivir dende deciueito meses dica dos anyadas en a naturaleza y mas de 42 meses en cativerio y ye sobretot herbivoro, s'alimenta de chitos, crostas, simients, nueces, fuellas y fruitos y ocasionalment insectos y atros chicoz invertebraus. Se puya facilment a la matullera y as ramas baixas d'os arbols, encara que no ye tan versatil como un zorz. Se reproduz en cados una miqueta fundas, an a fembra cría arredol de cuatro cadilladas de crietas mientres o verano.

## Referencias

## Vinclos externos

* Se veigan as imáchens de Commons sobre Clethrionomys glareolus.
# Micromys minutus

|  Micromys minutus  |
| --- |
| Un ratolín de trigazal (*Micromys minutus*). |
| **Denominacions populars** |
| *ratolín de trigazal*, *ratón menuto*, *zorz menuto* |
| **Estau de conservación** |
|  Seguro (IUCN) |
| **Clasificación cientifica** |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Muridae |
| Chenero: | *Micromys* |
| Especie: |  *M. minutus*  |
| **Descripción** |
|  Micromys minutus  Pallas, 1771 |
| **Distribución cheografica** |
| Distribución d'o ratolín de trigazal. |

O **ratolín de trigazal** (nombre cientifico Micromys minutus (Pallas, 1771)), tamién dito **ratón menuto** u **zorz menuto**, ye un mamifero d'a orden d'os Rodentia y familia Muridae que ye orichinario d'Europa y Asia. Se troba tipicament en campos de cautivos de cerials, como hordio y cibada, en canyars y en atra vechetación de tallo alto, como tasquizals y bardas. Tien un pelache pardo royisco con partis inferiors blancas y una coda espullada y muit prensil, que fa servir pa puyar. Ye o radedor europeu mas chicot; un adulto puede pesar nomás 4 gramos. S'alimenta sobretot de simients y insectos, pero tamién de néctar y fruitas. Os niedos de cría (u chuzos) son construccions esfericas cudiadosament teixidas con tasquizal y unidas a tallos muit per dencima d'o solero.

Un niedo de verano de ratolín de trigazal (*Micromys minutus*)
## Referencias

## Vinclos externos

* Se veigan as imáchens de Commons sobre Micromys minutus.